Katee Sackhoff
<s>Ketrin En Kejti Sakof (, rođena 8. aprila 1980) poznata je po ulozi Kare Starbak Trejs u Sajfajovoj televizijskoj seriji Battlestar Galactica.</s><s>Nominovana je 2003. za Nagradu Saturn, kategoriju „Najbolja sporedna glumica u televizijskoj seriji“, usled svog nastupa u mini-seriji Battlestar Galactica.</s><s>Za istu ulogu osvojila je Nagradu Saturn 2006. i ponovo bila nominovana 2008.</s><s>Glumila je Šeri Klark u horor trileru Beli šum 2, kao i Dejnu Volš u osmoj sezoni televizijske serije 24.</s><s>Trenutno ima glavnu žensku ulogu u A&E-jevoj seriji Longmire, u kojoj igra šerifovu zamenicu Vik Moreti.</s>

<s>Detinjstvo 
Kejti Sakof je rođena u Portlandu u državi Oregon, ali je odrasla u Sent Helensu u istoj državi.</s><s>Njena majka Meri bila je programski koordinator za podučavanje engleskog kao drugog jezika, a otac Denis je građevinar.</s><s>Kejtin brat Erik je suvlasnik radionice za modifikaciju vozila, koja se nalazi blizu Portlanda.</s><s>Sakofova je završila Srednju školu Sanset u Bivertonu 1998.</s><s>Proplivala je kao dete i planirala u srednjoj školi da postane profesionalni plivač, ali je onda ozledila desno koleno.</s><s>Zato je počela vežbati jogu, koju trenira i danas, a u to doba se ozbiljnije zainteresovala i za glumu.</s>

<s>Karijera 
Na početku je nastupila u Lajftajmovom filmu Fifteen and Pregnant, gde je glumila tinejdžerku sa bebom.</s><s>Taj film je ohrabrio Sakofovu da se preseli u Holivud i nastavi glumačku karijeru.</s><s>Igrala je Eni u MTV-jevoj seriji Undressed, tada već u povremenoj ulozi, potom dobija sporednu kao Nel Bikford u seriji The Education of Max Bickford.</s><s>U bioskope ulazi sa filmom My First Mister, zatim kao Džena Džen Danzig u filmu Noć veštica: uskrsnuće.</s>

<s>Kejti Sakof je postala poznata kao Kara Starbak Trejs iz mini-serije i nasledne TV serije Battlestar Galactica.</s><s>Za svoj nastup osvojila je 2005.</s><s>Nagradu Saturn u kategoriji „Najbolja sporedna glumica u televizijskoj seriji“.</s><s>Kejtino tumačenje te uloge je navelo scenariste da razrade Starbak u jednog složenijeg i promenljivijeg lika.</s><s>Galaktičin izvršni producent Ronald D. Mur opisao ju je kao glumicu koja uspeva zaintrigirati publiku.</s><s>Drugi izvršni producent Dejvid Ajk dodaje: „Primetili smo jednu sasvim drukčiju stranu, sve zbog Kejti: ranjivost, nesigurnost, očaj.</s><s>Slobodnije smo počeli da istražujemo slabosti tog lika, jer smo shvatili da ih Kejti može izražavati a da time ne umanjuje snagu uloge.“ Sakofova kaže da je uticala na nju Linda Hamilton kao Sara Konor u filmu Terminator 2: Sudnji dan: „Mislim da sam njen lik uglavnom imala u vidu, u smislu tela i snage.</s><s>Mislim da sam krenula od njenog lika i odlučila, ‘Dobro, znači to otprilike moraš ostvariti’“.</s><s>Pretkraj snimanja Galaktike, Sakofova se počela osećati fizički slabo.</s><s>Ubrzo po završetku snimanja, postavljena joj je dijagnoza raka štitne žlezde.</s><s>Posle hirurškog zahvata nisu joj bili potrebni tretmani zračenjem, i rak je bio u remisiji februara 2009.</s><s>Sakofova je 2007. glumila zlog kiborga Saru Korvus u kratkotrajnoj NBC-jevoj seriji Bionička žena.</s><s>Rečima izvršnog producenta serije Dejvida Ajka: „Predstavlja izuzetno otkriće.</s><s>Te glumce koji umeju spojiti snagu sa ranjivošću — takve ljude obično nazivaju filmskim zvezdama.“ Sakofova ima glavnu žensku ulogu u naučnofantastičnom i akcionom filmu Poslednji stražar, kao i u natprirodnom trileru Beli šum 2.</s>

<s>Sakofova je glavni lik u Lajftajmovom vlastitom filmu How I Married My High School Crush.</s><s>Gostovala je u serijama Cold Case, Urgentni centar, Red i zakon, Robot Chicken.</s><s>Glumila je glas ženskog marinca u video-igri Halo 3, a pojavljuje se i u viralnoj promociji za Resistance 2. Crnoj Mački 2099. pozajmila je glas u igri Spider-Man: Edge of Time (2011), kao i Sari Esen u DC-jevom crtanom filmu Batman: Year One.</s><s>U petoj sezoni serije Reži me, nastupila je u četiri epizode kao nova doktorka Teodora Rou.</s><s>Međutim, istu ulogu u šestoj sezoni preuzima Rouz Makgauan, verovatno zbog neusklađenih termina.</s><s>Sakofova je dobila glavnu ulogu u policijskoj drami Lost and Found, što ju je producirao Dik Vulf za NBC.</s><s>Igrala je Tesu, „nekonvencionalnu detektivku LAPD-ja, koja je, nakon prepirke sa svojim nadređenima, za kaznu izmeštena u podrum da radi na slučajevima neidentifikovanih ljudi.“ Probna epizoda je snimljena u januaru 2009, ali nije ubedila NBC da naruči seriju.</s><s>Sakofova je glumila samu sebe u CBS-ovom sitkomu Štreberi.</s><s>U epizodi The Vengeance Formulation iz 2009, Hauard Volovic sanjari o njoj.</s><s>Ponovo nastupa u četvrtoj sezoni.</s><s>Sakofova je imala stalnu ulogu u osmoj sezoni serije 24, gde je igrala Dejnu Volš, analitičarku CTU-a koja skriva tajnu.</s><s>Februara 2010, prihvatila je glavnu ulogu u probnoj epizodi ABC-jeve krimi-drame Boston's Finest.</s><s>ABC nije naručio seriju.</s>

<s>Sakofova je u glavnoj postavi akcionog trilera o vukodlacima Growl.</s><s>Imala je specijalni nastup u epizodi Futurame pod naslovom „Lrrreconcilable Ndndifferences“.</s><s>Na jesen 2010, pridružila se postavi serije CSI: Crime Scene Investigation kao detektivka Rid, „oštroumna istražiteljka kojoj nedostaje nežnost“.</s><s>Igrajući Rejčel, beskućnicu zavisnu od droge, iduće godine je gostovala u epizodi sitkoma Workaholics.</s><s>Sakofova nosi glavnu žensku ulogu u A&E-jevoj seriji Longmire, koja počiva na romanima Krejga Džonsona.</s><s>Glumi šerifovu zamenicu Vik Moreti.</s><s>U filmu Ridik – vladar tame dobila je ulogu Dal, nordijske plaćenice unajmljene da pronađe Ridika, kojeg će i u tom filmu glumiti Vin Dizel.</s><s>Od avgusta 2012, Kejti je drugi voditelj podkasta Schmoes Know Movies na Toadhop Network.</s><s>U jednoj od njenih prvih emisija gostovao je Šon Astin.</s>

<s>Izvori</s>

<s>Vanjske veze</s>

<s>Tuned in Interview with Ronald D. Moore 
 Katee Sackhoff interview at The Scifi World
 Katee Sackhoff interview with AOL Canada</s>

<s>Američke filmske glumice
Američke televizijske glumice</s>

